Source: https://beta.e-justice.europa.eu/353/HU/european_payment_order?GERMANY&action=printMS&init=true&member=1
Timestamp: 2019-12-10 03:08:32
Document Index: 15289527

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', '§ 46', 'bíróság ', 'bíróság ', 'bíróság ', 'bíróság ']

Az európai fizetési meghagyásos eljárás létrehozásáról szóló rendelet végrehajtásának részleteit Németországban a határon átnyúló követelésérvényesítés és iratkézbesítés javításáról szóló törvény szabályozza.
Egész Németország tekintetében a Berlin–Wedding-i alsófokú bíróság (Amtsgericht) rendelkezik illetékességgel. A bíróság kapcsolattartási adatai:
Az illetékes bíróság a Wedding-i alsófokú bíróság.
A felülvizsgálati eljárás hatályát és menetét a rendelet 20. cikke pontosan meghatározza. A törvénytervezet értelmében a kötelezettnek bizonyítania kell azokat a tényeket, amelyek véleménye szerint megindokolják az európai fizetési meghagyás semmissé nyilvánítását. A bíróság határozat útján dönt, amely ellen nem nyújtható be fellebbezés. Amennyiben a bíróság az európai fizetési meghagyás semmissé nyilvánításáról határoz, az eljárás a rendeletnek megfelelően lezárul.
Ettől eltérően a munkaügyi jogvitákról szóló törvény (Arbeitsgerichtsgesetz) 2. §§ 46b. cikkének (2) bekezdése szerinti esetekben az a munkaügyi bíróság rendelkezik illetékességgel, amely az alapeljárásban benyújtott kereset tekintetében illetékességgel rendelkezne.
Az európai fizetési meghagyás iránti kérelem a nyomtatott forma mellett elektronikus úton is benyújtható, amennyiben az illetékes bíróság ezt engedélyezi. A Wedding-i alsófokú bíróság engedélyezi az elektronikus benyújtást. A kérelem elektronikus benyújtásának műszaki előfeltétele, hogy a Wedding-i alsófokú bíróság rendelkezzen egy speciális szoftverrel. További információkat az alábbi weboldalon talál: https://www.berlin.de/sen/justiz/gerichte/ag/wedd/eumav_wege_der_antragstellung.php.
A kérelem csak német nyelven nyújtható be.
Utolsó frissítés: 15/07/2016